open-index/open-wikipedia-markdown huggingface dataset:
Smolinské

**Smolinské** je obec na Slovensku v okrese Senica, v Trnavskom kraji.

## Polohopis
Obec Smolinské leží v Myjavskej pahorkatine tri kilometre od Šaštína-Stráží.

### Susedné obce
Šaštín-Stráže, Gbely

## Dejiny
Prvý raz sa spomína v roku 1392 ako Somola. Podľa legendy dostala meno podľa smoliara, ktorého tadiaľ viezol jeden sedliak ukrytého vo voze pod plachtou. A keďže to bol prvý povoz, ktorý prešiel dedinou, obec dostala meno Smolinské. Podľa inej legendy pomenovanie obce je odvodené od smoly (alebo dechtu), ktorá sa tu vyrábala z miazgy borovíc.

## Kultúra a zaujímavosti
### Pamiatky
* Rímskokatolícky kostol sv. Jakuba staršieho, jednoloďová pôvodne baroková stavba s polygonálnym ukončením presbytéria a predstavanou vežou z roku 1720. Stojí na mieste staršej stredovekej stavby. V roku 1924 bol zásadne prestavaný staviteľom Angelinim. Ďalšou obnovou prešiel v roku 1932. Interiér je zaklenutý valenou klenbou s lunetami. Fasády kostola sú členené opornými piliermi a polkruhovo ukončenými oknami s profilovanými šambránami. Veža je vertikálne členená pilastrami, horizontálne kordónovými rímsami. Ukončená je segmentovou korunnou rímsou a zvonovitou helmicou.

* Kaplnka Panny Márie Lurdskej, neorománska stavba s polkruhovým záverom a predstavanou vežou z roku 1891. Interiér je zaklenutý českou plackou a konchou. Fasády kaplnky sú členené pásovaním a polkruhovo ukončenými oknami, nárožia sú ukončené vežicami. Korunná rímsa je dekorovaná oblúčkovým vlysom. Veža je členená lizénovými rámami a oblúčkovým vlysom. Ukončená je ihlancovou hemlicou. 

* Murovaná zvonica na pôdoryse štvorca so zvonovitou helmicou z konca 18. storočia. Stavba je ukončená murovanou nadstavbou s polkruhovo ukončenými rezonančnými otvormi. Fasády kaplnky sú dekorované lizénovými rámami.  

Súbor:Kostol-Smolinské.jpg|Kostol sv. Jakuba staršieho

### Zaujímavosti
V obci pôsobí kynologický klub Smolinské, Futbalová organizácia Smolinské, Dobrovoľný hasičský zbor Smolinské, Polovnícke združenie Smolinské, Kultúrna komisia a Športová komisia

## Školstvo
V obci sa nachádza základná škola s materskou školou.

## Šport
Účastník majstrovstiev oblasti ObFZ Senica v kategórii dospelí
Turnaj v stolnom tenise, Turnaj v plážovom volleyballe, Futbalový turnaj ulíc, Výročný turnaj v Beer Pongu

## Osobnosti obce
### Pôsobili tu
* Tichomír Milkin (* 1864 – † 1920), rímskokatolícky kňaz, básnik. V obci pôsobil v rokoch 1902-1920.

## Galéria

Súbor:Cintorín.jpg|Cintorín
Súbor:Smolinské.jpg|Pohľad na obec.
Súbor:Les.jpg|Les pri obci Smolinské.


## Referencie

## Iné projekty

## Externé odkazy
* 


Kategória:Obce okresu Senica
Sekule

**Sekule** () sú obec na Slovensku v okrese Senica.

## Polohopis
Obec Sekule leží v severozápadnej časti Borskej nížiny pri sútoku riek Moravy, Dyje a Myjavy. Ráz okolia obce je nížinatý.

## Kultúra a zaujímavosti
### Pamiatky
* Rímskokatolícky kostol Narodenia Panny Márie, trojloďová neogotická stavba bazilikálneho typu s polygonálnym ukončením presbytéria a predstavanou vežou z roku 1878. Interiér kostola je plochostropý, s bočnými loďami prepojený polkruhovými arkádami. Nachádza sa tu neogotické zariadenie z doby vzniku kostola s oltárom Narodenia Panny Márie. Bočné oltáre sú zasvätené sv. Dominikovi a sv. Srdcu. Fasáda kostola je členená lizénami a opornými piliermi. Okná sú polkruhovo ukončené so šambránami. Veža je ukončená ihlancovou helmicou. 

* Pohrebná kaplnka Sedembolestnej Panny Márie, neogotická stavba so sedlovou strechou a polkruhovým záverom z konca 19. storočia. Nachádza sa v areáli miestneho cintorína. Nárožia kaplnky sú ukončené neogotickými vežicami, priečelie tvorí trojuholníkový štít a predstavaná murovaná predsieň. 

Súbor:Sekule kostol 06.jpg|Kostol Narodenia Panny Márie
Súbor:Sekule kostol 03.jpg|Priečelie kostola
Súbor:Sekule kostol 08.jpg|Detail veže
Súbor:Sekule kaplnka 02 02.jpg|Pohrebná kaplnka
Súbor:Sekule kaplnka 02 01.jpg


### Zaujímavosti
V rokoch 2018, 2019 a 2020 sa v okolí tejto obce odohrávali 3 série reality show Farma.

## Referencie

## Iné projekty

## Externé odkazy
* 


Kategória:Obce okresu Senica
Kuklov

**Kuklov** je obec na Slovensku v okrese Senica.

## Kultúra a zaujímavosti
### Pamiatky
* Rímskokatolícky kostol sv. Štefana kráľa, jednoloďová pôvodne stredoveká stavba s pravouhlým ukončením presbytéria a predstavanou vežou asi zo 14. storočia. Výraznou barokovou úpravou, ktorá mu dala dnešnú podobu, prešiel na konci 18. storočia. V interiéri sa nachádza oltár s obrazom sv. Štefana od E. Massányiho. Fasády kostola sú člené opornými piliermi a polkruhovo ukončenými oknami so šambránami. Veža je členená lizénovými rámami so segmentovým ukončením, veža je ukončená ihlancovou helmicou. Portál je riešený ako edikula s prelamovanou rímsou a nikou s ľudovou sochou Piety. 

Súbor:Kuklov kostol 02.jpg|Kostol svätého Štefana Kráľa
Súbor:Kuklov kostol 03.jpg
Súbor:Kuklov kostol 01.jpg
Súbor:Kuklov kostol 04.jpg|Detail portálu

* Kaplnka Sedembolestnej Panny Márie, historizujúca stavba so segmentovým záverom. Fasády kaplnky sú členené pilastrami, priečelie je ukončené štítom s prelamovanou rímsou. Nachádza sa uprostred obce. 

* Prícestná kaplnka Sedembolestnej Panny Márie, historizujúca stavba so sedlovou strechou z roku 1876. Fasády kaplnky sú členené lizénami. Korunná rímsa kaplnky je riešená ako dekoratívny zuborez.

Súbor:Kuklov kaplnka 02 01.jpg|Kaplnka Sedembolestnej Panny Márie
Súbor:Kuklov kaplnka 01 02.jpg|Prícestná kaplnka
Súbor:Kuklov kaplnka 01 03.jpg|Tympanón portálu kaplnky

## Osobnosti obce
### Rodáci
* Juraj Papánek (* 1738 – † 1802), rímskokatolícky kňaz, historik a učenec šľachtického pôvodu. Napísal viacero historických prác a je autorom Prvých slovenských národných dejín.  Slovákom prisúdil autochtónnosť, veľkomoravskú aj cyrilometodskú tradíciu, bránil rovnoprávnosť Slovákov v Uhorsku, Slovensko považoval za pôvodné územie Slovanov a slovenčinu za pôvodnú „matku“ slovanských jazykov
* Ján Pöstényi (* 1891 – † 1980), rímskokatolícky kňaz, historik, správca Spolku sv. Vojtecha.
*Andrej Žarnov (* 1903 – † 1982), básnik katolíckej moderny, prekladateľ a lekár – patológ.

## Referencie

## Iné projekty

## Externé odkazy
* 


Kategória:Obce okresu Senica
Šajdíkove Humence

**Šajdíkove Humence** sú obec na Slovensku v okrese Senica.

## Dejiny
Vznikla v roku 1927 odčlenením od Borského Petra. Obec postupne vznikala spojením stavieb (humien) obyvateľov Borského sv. Petra okolo mlynov na brehoch Bahenského potoka a pri majeri Rákoš a bola ako osada súčasťou tejto obce až do roku 1927.

## Občianska vybavenosť
V obci je moderný rímskokatolícky kostol sv. Augustína z roku 1951 a kaplnka sv. Augustína z roku 2017. V obci sa ďalej nachádza predajňa potravinárskeho tovaru, zariadenie pre opravu motorových vozidiel, telocvičňa, ihrisko, detské ihrisko, pošta, železničná stanica, autobusové zastávky, materská škola, základná škola, obecná tržnica.

Obec je známa hlavne veľkou lesnou škôlkou a jedným z najkvalitnejších kremičitých pieskov v Európe. Nachádza sa tu golfové ihrisko *Penati Golf Resort*.

1. septembra 2019 bol slávnostne požehnaný pamätník padlým obetiam zo svetových vojen z obce. Pásku prestrihol vojnový veterán z obce pán Bernard Papánek. 

## Referencie

## Iné projekty

## Externé odkazy
* 


Kategória:Obce okresu Senica
Častkov

**Častkov** je obec na Slovensku v okrese Senica.

## Dejiny
Prvá písomná zmienka pochádza z roku 1394 v tvare *Chaztow*. Nadmorská výška v strede obce je 

## Kultúra a zaujímavosti
### Pamiatky
* Evanjelický kostol, jednoloďová historizujúca stavba s polkruhovým ukončením presbytéria a vežou tvoriacou súčasť jej hmoty z rokov 1876-1877. Autorom stavby je staviteľ J. Pokorný. Interiér kostola je plochostropý, presbytérium je zaklenuté konchou. Fasády kostola spájajú prvky neogotického a neorománskeho štýlu. Sú členené lizénami a oknami s lomenými oblúkmi a šambránami. Veža vyrastá z priečelia vo forme rizalitu. Nachádza sa tu zdvojené polkruhovo ukončené okno. Veža je ukončená ihlanovou helmicou. 

* Rímskokatolícky kostol sv. Cyrila a Metoda, jednoloďová modernistická stavba s pravouhlým ukončením presbytéria a vežou tvoriacou súčasť jej hmoty z roku 1939. Kostol má hladké fasády s polkruhovo ukončenými oknami. Stupňovito ukončená veža má plochú strechu. 

Súbor:Castkov 02.jpg|Evanjelický kostol

## Referencie

## Iné projekty

## Externé odkazy
* 


Kategória:Obce okresu Senica
Jablonica

**Jablonica** je obec na Slovensku v okrese Senica. 

## Kultúra a zaujímavosti
### Pamiatky
* Barokový kaštieľ, trojtraktová dvojpodlažná stavba na pôdoryse písmena U z roku 1663. Stojí na mieste renesančnej stavby zo 16. storočia, ktorá vyhorela pri útoku Turkov. V 70. rokoch 18. storočia prešiel neskorobarokovou úpravou fasády, ktorá mu dala dnešnú podobu. Šľachtickí majitelia tu bývali do roku 1928, kedy bol kaštieľ predaný. V roku 1935 sa dostal do majetku hospodárskeho družstva v Senici. Po druhej svetovej vojne tu sídlila základná škola. Fasáde kaštieľa dominujú dve nárožné veže s diagonálnym umiestnením vzhľadom na hmotu kaštieľa. Ukončené sú ihlancovými helmicami. Fasády sú členené kvádrovaním s rustikou a oknami so šambránami a klenákmi. Zo strany nádvoria sa nachádza štvorosový rizalit s portálom ukončeným prelamovanou rímsou a reliéfnou píniou. Severne od kaštieľa je umiestnený trojkrídlový jednopodlažný hospodársky dvor.

Súbor:Jablonica.jpg|Barokový kaštieľ
Súbor:Jablonica kaštieľ 05.jpg
Súbor:Jablonica kaštieľ 04.jpg
Súbor:Jablonica kaštieľ 01.jpg
Súbor:Zámocký park v Jablonici.jpg|Park pri kaštieli

* Rímskokatolícky kostol sv. Štefana kráľa, trojloďová baroková stavba so segmentovým ukončením presbytéria a vežou tvoriacou súčasť jej hmoty z rokov 1750-1752. Interiér je zaklenutý pruskou a valenou klenbou, bočné lode krížovou klenbou. Nachádza sa tu neskorobarokový hlavný oltár s obrazom Oblácia sv. Štefana a sochami sv. Štefana kráľa, sv. Ladislava a apoštolov Petra a Pavla. Kazateľnica je pravdepodobne prácou z dielne G. R. Donnera. Bočné oltáre Srdca Ježišovho a Panny Márie Lurdskej sú taktiež neskorobarokové. Fasády kostola sú členené pilastrami a dvoma radmi okien. Spodný rad je segmentovo ukončený s profilovanými osteniami s klenákmi, horný rad tvoria okná v tvare elipsy s osteniami. Priečelie je tvorené rizalitom s vysokým rádom. Veža vyrastá zo štítového priečelia s prelamovanou rímsou, je lemovaná pilastrami a ukončená korunnou rímsou s terčíkom a hodinami a barokovou helmicou s laternou. 

* Kalvária, barokové pieskovcové súsošie z rokov 1756-1758. Súsošie nechali postaviť Imrich Bošáni a Ján Aponi. Možným autorom súsošia by mohol byť J. J. Dorfmeister. Skladá sa z balustrádou ohradenej vyvýšeniny prístupnej schodiskom, na ktorej sa nachádza socha ukrižovaného Krista, pod ním plačúca Mária Magdaléna a okolo sochy Márie a sv. Jána.

Súbor:Jablonica kostol 14.jpg|Kostol sv. Štefana kráľa
Súbor:Jablonica kostol 01.jpg
Súbor:Jablonica kostol 13.jpg
Súbor:Jablonica kostol 11.jpg
Súbor:Slovak Republic - Jablonica (2).JPG|Súsošie kalvárie


## Školstvo
* ZŠ Jablonica

## Rodáci
* Štefan Altdorfer (1856 – 1913) – slovenský právnik
* Dionýz Blaškovič (1913 – 1998) – slovenský bakteriológ a virológ
* Ján Režňák (1919 – 2007) – slovenský pilot, príslušník Slovenských vzdušných zbraní, letecké eso (32 potvrdených zostrelov)
* Ľudovít Hološka (* 1943) – slovenský maliar a vysokoškolský pedagóg
* Miroslav Hazucha (*1944) – slovenský športový novinár a historik

## Referencie

## Iné projekty

## Externé odkazy
* 
* Stránka miestnej základnej školy


Kategória:Obce okresu Senica
Štefanov

**Štefanov** je obec na Slovensku v okrese Senica.

## Dejiny
Prvá zmienka o vzniku obce sa viaže k vojenskej udalosti v roku 1092. Kráľ Ladislav I. sa pochvalne vyjadril o jej udatných bojovníkoch – kresťanoch údajne pokrstených Cyrilom a Metodom. Názov obce sa menil napr. Chepan, Chepanous, Stepano, Stepanov... V 13. a 14. storočí sa Štefanov hospodársky rozvíjal,neskôr v roku 1241 ho zničili mongolo-tatársky vpád. Obec sa začala  znovu zveľaďovať. V 16. storočí sa rozšírilo pestovanie vinnej révy a v 17. storočí chov včiel. Dedina bola v roku 1585 zasiahnutá požiarom. Ďalej spomaľovali hospodársky rozvoj turecké výpravy a rôzne vojnové konflikty. Od roku 1848 sa obyvateľstvo živilo prevažne poľnohospodárstvom. Postupne v polovici 18. storočia sa tu začal chov oviec druhu merino. 

Prvá svetová vojna zapríčinila veľa utrpenia, oveľa viac ako druhá svetová vojna. Polia boli neobrobené, obcou sa šírila choroba červienka. Začiatkom 20. storočia bolo v Štefanove veľa vinohradov. Štefanovské víno malo dobrú povesť. Pred 1. svetovou vojnou dosahovala plocha vinohradov 80 ha. Vinohrady zanikli do konca 50. rokov. V 60. rokoch JRD znovu oživilo vinohradnícku tradíciu. Vysadilo približne 20 ha viníc. V obci sa pôsobili rôzni remeselníci ako napríklad krajčíri, remenári, stolári, kolári, kováči, holiči, pekári. Do 1. svetovej vojny bolo v Štefanove 7 páleníc a tiež niekoľko tehelní. V rokoch 1937-1938 obec elektrifikovali. Najkrajším prejavom kultúry boli ľudové zvyky, z ktorých sa zachovali: chodzení herivaškú, chodzení turkú, pochovávaní basy a iné rôzne veselice. 

V minulosti sa v obci ťažili suroviny: nafta, lignit, gazolín, metán. V súčasnosti je obec známa výrobou hasiacich prístrojov. V strede dediny preteká Štefanovský potok. Pri obci sa nachádzajú osady: u Horných, u Božkú a u Hríchú, čo boli bývalé mlyny. Posledným mlynárom bol Ján Štefanovič, ktorý mlel za 2. svetovej vojny na Tomšových mlyne. A taktiež Rómska osada, ktorej obyvatelia v súčasnosti tvoria tretinu obyvateľov obce.

## Kultúra a zaujímavosti
### Pamiatky
* Rímskokatolícky kostol sv. Kataríny, trojloďová historizujúca stavba s polygonálnym ukončením presbytéria a vežou tvoriacou súčasť jej hmoty z rokov 1935-1937. Stojí na mieste staršej stavby z obdobia okolo roku 1561. Veža kostola pochádza z pôvodnej stavby. Interiér je zaklenutý sieťovou hrebienkovou klenbou. Nachádza sa tu nástenná maľba na klenbe a obraz sv. Kataríny od E. Messányiho. Fasády kostola sú členené polkruhovo ukončenými oknami s profilovanými šambránami. Sokel je z nahrubo opracovaných kamenných kvádrov. Veža je členená lizénovými rámami, pod korunnou rímsou je terčík s hodinami, ukončená je ihlancovou helmicou. 

* Humno, ľudová hospodárska stavba na pôdoryse obdĺžnika z nepálenej hliny z konca 19. storočia. 

Súbor:Štefanov kostol 04.jpg|Kostol sv. Kataríny
Súbor:Štefanov kostol 09.jpg
Súbor:Štefanov kostol 03.jpg|Detail veže
Súbor:Štefanov kostol 06.jpg|Detail reliéfu na veži


## Referencie

## Iné projekty

## Externé odkazy
* 


Kategória:Obce okresu Senica
Prietrž (okres Senica)

**Prietrž** je obec na Slovensku v okrese Senica.

## Kultúra a zaujímavosti
### Pamiatky
* Evanjelický kostol, jednoloďová neorománska stavba s pravouhlým ukončením presbytéria s transeptom a predstavanou vežou z rokov 1906-1907. Súčasný kostol stojí na mieste starého artikulárneho kostola. Autorom stavby je architekt Milan Michal Harminc. Interiér je zaklenutý krížovými rebrovými klenbami. Na troch stranách krížového pôdorysu sú umiestnené empory. Nachádza sa tu neorománske zariadenie, na oltári je obraz Kristus na Olivovej hore. Fasády kostola sú členené lizénami a polkruhovo ukončenými oknami so šambránami. Korunná rímsa je dekorovaná oblúčkovým vlysom. Portál je riešený ako neorománsky ústupkový. Veža má štyri dekoratívne nárožné vežice a ihlancovú helmicu. 

## Referencie

## Iné projekty

## Externé odkazy
* 


Kategória:Obce okresu Senica
Hradište pod Vrátnom

**Hradište pod Vrátnom** je obec na Slovensku v okrese Senica. Leží v údolí Brezovského potoka na rozhraní Myjavskej pahorkatiny a Malých Karpát.

Prvá písomná zmienka o obci pochádza z roku 1262.

## Polohopis
Obec leží na rozhraní medzi Myjavskou pahorkatinou a Malými Karpatami. Je súčasťou Brezovských Karpát. Kataster obce susedí s obcami Jablonica, Osuské, Prietrž, Dobrá Voda, Naháč, Bukovec a mestom Brezová pod Bradlom. Obec (okres Senica) susedí aj s okresmi Trnava (Dobrá Voda, Naháč) a Myjava (Bukovec, Brezová pod Bradlom). A susedí tu teda aj Trnavský kraj s krajom Trenčianskym. 

Obcou preteká Brezovský potok. 

Na katastrálnom území obce sa nachádzajú chránené vtáčie územie Malé Karpaty, CHKO Malé Karpaty a dve prírodné pamiatky, Kyseľová a Mníchova úboč. Obcou prechádzajú 3 značkované turistické trasy,  5107 (Hradište pod VrátnomPustá Ves, pamätník SNP),  8124 (Horná Krupá, časť Prekážka, busHradište pod Vrátnom, bus) a  2446 (Hradište pod Vrátnom, rázcestie s modrouSkálie). 

Priama vzdušná vzdialenosť Hradišta od Senice je , Trnavy  a  od Bratislavy.

## Kultúra a zaujímavosti
### Pamiatky
* Rímskokatolícky kostol sv. Martina, jednoloďová pôvodne renesančná stavba s polygonálnym ukončením presbytéria a predstavanou vežou z roku 1631. Fasády kostola sú členené opornými piliermi, lizénami a polkruhovo ukončenými oknami so šambránami. Veža je ukončená korunnou rímsou s terčíkom a barokovou helmicou s laternou. 

Súbor:Hradište pod Vrátnom kostol 12.jpg|Kostol sv. Martina
Súbor:Hradište pod Vrátnom kostol 04.jpg
Súbor:Hradište pod Vrátnom kostol 05.jpg
Súbor:Hradište pod Vrátnom kostol 08.jpg

* Kaplnka Najsvätejšej Trojice, ľudová stavba na pôdoryse obdĺžnika so stanovou strechou z roku 1845.

Súbor:Hradište pod Vrátnom kaplnka 07.jpg|Kaplnka Najsvätejšej Trojice
Súbor:Hradište pod Vrátnom kaplnka 01.jpg
Súbor:Hradište pod Vrátnom kaplnka 09.jpg
Súbor:Hradište pod Vrátnom kaplnka 08.jpg

* Michaličkov mlyn, technická pamiatka, trojpodlažná stavba na pôdoryse štvorca z obdobia okolo polovice 19. storočia. Úpravami prešiel v medzivojnovom období. 

Súbor:Vodny mlyn v Hradisti pod Vratnom.jpg|Michaličkov mlyn
Súbor:Vodny mlyn v Hradisti pod Vratnom2.jpg|

## Osobnosti obce

### Rodáci
* Ján Rak (* 1915 – † 1969), básnik a prekladateľ
* Zita Furková (* 1940), herečka a režisérka

### Pôsobili tu
* Jozef Vašek (* 1888 – † 1957), rómsky ľudový umelec, autor sakrálnych a ľudových výšiviek

## Referencie

## Iné projekty

## Externé odkazy
* 
* O histórii obce na stránke Slovenské Hradiská


Kategória:Obce okresu Senica
Plavecký Peter

**Plavecký Peter** je obec na Slovensku v okrese Senica.

## Dejiny
Prvá písomná zmienka o obci je z roku 1394, kedy získal Plavecké panstvo od kráľa Žigmunda Stibor zo Stiboríc. V roku 1553 patrila Šerédiovcom. V roku 1709 za Rákociho povstania obec vyhorela, podobne ako v roku 1776. V roku 1828 mala obec 105 domov a 770 obyvateľov. Zaoberali sa poľnohospodárstvom. 

## Kultúra a zaujímavosti
### Pamiatky
* Rímskokatolícky kostol sv. Petra a Pavla, jednoloďová renesančná stavba s pravouhlým ukončením presbytéria a predstavanou vežou z obdobia okolo roku 1600. Stojí na mieste staršej sakrálnej stavby. V roku 1712 bol barokovo prestavaný. Interiér je zaklenutý valenou klenbou s lunetami s hrebienkami. Zariadenie kostola je neogotické. Zpôvodného inventára sa dochovali barokové vyrezávané lavice a barokové sochy sv. Petra a Pavla na hlavnom oltári a obraz sv. Martina na bočnom oltári. Fasády kostola sú hladké, členené polkruhovo ukončenými oknami. Presbytérium je členené lizénami. Veža je ukončená ihlancovou helmicou. 

* Súbor ľudových domov, pamiatková rezervácia, ide o jednopodlažné obdĺžnikové stavby z kameňa alebo nepálenej tely so sedlovou strechou prevažne z konca 19. storočia. Domy sú orienované kolmo do ulice. Majú bielené fasády a červené škridľové strechy. Sedlové strechy tvoria na priečelí trojuholníkové štíty oddelené od fasády škridľovou podlomenicou. Tradičné domy majú vstup riešený výpustkom - žudrom. Celkovo je pamiatkovo chránených 29 ľudových domov a hospodárskych stavieb.

* Socha Piety, klasicistické súsošie na stĺpe s ľudovými prvkami zo začiatku 19. storočia. Socha je umiestnená zo zadnej strany kostola. 

Súbor:Plavecky peter church 01.jpg|Kostol sv. Petra a Pavla
Súbor:Plavecký Peter kostol 01.jpg
Súbor:Houses in Plavecký Peter.jpg|Ľudová architektúra
Súbor:Plavecký Peter, náves.jpg
Súbor:Plavecký Peter, dom.jpg|Ľudový dom č. 29
Súbor:Plavecký Peter stĺp.jpg|Socha Piety


## Referencie

## Iné projekty

## Externé odkazy
* 


Kategória:Obce okresu Senica
Kategória:Pamiatkové rezervácie ľudovej architektúry na Slovensku
Rybky

**Rybky** sú obec na Slovensku v okrese Senica.

## Polohopis
Obec leží vo východnej polovici Chvojnickej pahorkatiny, v severnej časti senického okresu, približne  severne od Senice. Obcou preteká Pasecký potok.

Prístup je možný z troch smerov: po ceste III/1146 zo Senice od juhu, rovnako značenou cestou zo severozápadu z obcí Oreské resp. Smrdáky, alebo cestou III/1147 z Rohova zo severozápadného smeru.

## Kultúra a zaujímavosti
### Pamiatky
* Židovský cintorín, nachádza sa za obcou, smerom do Smrdák. V roku 2014 prešiel obnovou. 

## Občianska vybavenosť
V obci je moderný rímskokatolícky kostol Mena Panny Márie.

## Referencie

## Iné projekty

## Externé odkazy
* 


Kategória:Obce okresu Senica
Dvorníky

**Dvorníky** sú stará vinohradnícka obec na Slovensku v okrese Hlohovec.  V obci je rímskokatolícky kostol Povýšenia sv. Kríža z roku 1788. Prvá písomná zmienka o obci pochádza z roku 1247, ale miestna časť Posádka sa spomína už v r. 1217. Nachádzala sa tu pevnosť chrániaca brod cez rieku Váh. Obec je najväčšia v okrese.

V starých listinách sa o Dvorničanoch píše, že je to ľud veselý a zábavný, i keď rozprávajú veľmi tvrdo a aj povahovo sú tvrdošijní. Táto vlastnosť a nárečie sa zachovalo až dodnes, spolu s pestovaním viniča a výrobou kvalitného vína. Každoročne na jeseň sa koná ochutnávka vín a hodovanie spojené s pitím burčiaku, konzumáciou husaciny a plesnivého syra.

## Osobnosti
* Fabián Miko (* 1912† 1975), slovenský právnik
* Helena Rozinajová (* 1931† 1994), publicistka a vysokoškolská pedagogička, zakladateľka matrimoniálnej pedagogiky
* Milan Bubák (* 1956), rímskokatolícky kňaz, verbista, teológ a náboženský spisovateľ

## Referencie

## Iné projekty

## Externé odkazy
* 


Kategória:Obce okresu Hlohovec
Tepličky

**Tepličky** sú  obec na Slovensku v okrese Hlohovec.  V obci je rímskokatolícka kaplnka Najsvätejšej Trojice z roku 1834, postavená v klasicistickom štýle. V jej výklenku je obraz najsvätejšej Trojice od maliara Žigmudna Kelemana. Prvá písomná zmienka o obci sa našla z roku 1113. Pôvodný názov obce bol Fornoseg. Predpokladá sa, že osídlenie tu bolo už 3000 rokov pred Kr. V chotári Kičíre sa našiel kel z mamuta, ktorý je vystavený v Balneologickom múzeu v Piešťanoch. Zaujímavý nález našiel na svojom pozemku pán Poitz v roku 1996. Je to rímska medená minca - antoninián Claudius II. Gothicus z roku 268 pred Kr. Minca sa nachádza v depozite vlastivedného múzea v Hlohovci a je evidovaná ako prvá nájdená na Slovensku. Na miestnom cintoríne sa nachádza hrobka pána Šimona Schwitzera, veľkostatkára, ktorý v obci hospodáril do svojej smrti v roku 1937.

## Referencie

## Iné projekty

## Externé odkazy
* 


Kategória:Obce okresu Hlohovec
Tekolďany

**Tekolďany** sú obec na Slovensku v okrese Hlohovec. V obci je rímskokatolícky kostol Panny Márie Ružencovej z roku 1934.

Prvá písomná zmienka o obci pochádza z roku 1310 pod názvom Tekulchen. Obec patrila Petrovi, synovi Kozmu z rodu Hunt-Poznanovcov a neskoršie panstvu Hlohovec – Forgácsovcom. V roku 1773 sa zmenil názov obce na Tekolgyany, maďarsky Tekold.

## Rímskokatolícky kostol Panny Márie Ružencovej
Kostol, postavený v roku 1936, je inšpirovaný slovenskými sakrálnymi stavbami z 17. storočia. Ide o jednoloďový priestor s polygonálnym presbytériom a asymetricky umiestnenou vežou, ktorá je pristavená k bočnej fasáde lode. Fasády kostola sú hladké, pričom veža je pokrytá ihlancovou strechou.

## Erb
Erb obce pozostáva zo strieborného štítu, v ktorom sú umiestnené z tri bezlisté viniče so siedmimi modrými strapcami hrozna vinúce sa zo zelenej pažite okolo troch zlatých palíc.

## Referencie

## Iné projekty

## Externé odkazy
* 


Kategória:Obce okresu Hlohovec
Bílkove Humence

**Bílkove Humence** sú obec na Slovensku v okrese Senica.

## Dejiny
Pôvodne osada nazvaná podľa najrozšírenejšieho priezviska jej obyvateľov (Bilka). Ako samostatná obec vznikla až v roku 1914 odčlenením od Borského sv. Mikuláša.

## Kultúra a zaujímavosti
### Pamiatky
* Rímskokatolícky kostol Ružencovej Panny Márie, jednoloďová historizujúca stavba s pravouhlým ukončením presbytéria a vežou tvoriacou súčasť jej hmoty z roku 1898. Fasáda kostola spája prvky neorománske s neoklasicistickými. Je členená lizénami a polkruhovo ukončenými oknami. Priečelie je ukončené štítom s oblúčkovým vlysom. Veža vystupuje z priečelia na konzolách. Je ukončená pravdepodobne nepôvodnou stanovou strechou. 

## Referencie

## Iné projekty

## Externé odkazy
* 


Kategória:Obce okresu Senica
Siladice

**Siladice** sú obec na Slovensku v okrese Hlohovec.

## Polohopis
Obec sa nachádza v regióne Dolné Považie, v severnej časti Podunajskej pahorkatiny, na pravom brehu rieky Váh. Siladice ležia  juhozápadne od Hlohovca, 7 km severne od Serede a 10 km východne od Trnavy. Severným okrajom obce tečie Horný Dudváh, ktorý v katastri obce ústí do Váhu. Západným okrajom katastra prechádza diaľnica D1, cestné spojenie zabezpečuje cesta III/1324, ktorá odbočuje z cesty III/1320, spájajúcej Leopoldov a Sereď. Západne od obce prechádza aj železničná trať Galanta – Leopoldov, ktorá má severne od obce, pri Dolných Zeleniciach, železničnú zastávku.

## Dejiny
Najstaršia zachovaná písomná zmienka o osade *Saladize* pochádza z roku 1113, kedy patrila pod zoborské opátstvo. V rokoch 14901500 Siladice patrili rodine Sziládiovcov, po roku 1641 Eszterháziovcom. V roku 1663 bola obec spustošená tureckým vojskom, v roku 1831 obyvateľstvo zdecimovali epidémie moru a cholery. V roku 1886 obec zaplavila veľká povodeň, preto sa v roku 1900 začali budovať ochranné násypy popri Váhu. 

V roku 1910 mala obec 882, v roku 1921 už 909 obyvateľov. Pôvodne barokový kostol pochádza z roku 1749, budova cirkevnej školy bola v obci postavená v roku 1856. V roku 1873 začala výstavba železničnej trate, elektriikácia obce započala už v roku 1917 a následne sa rozširovalo aj verejné osvetlenie ulíc. V budove obecného úradu z roku 1934 dnes sídli pošta a zdravotné stredisko, vodovod bol dokončený v roku 1968 a budova kultúrneho domu v roku 1973. Obecný rozhlas je v prevádzke od roku 1950 a o dva roky neskôr bolo v obci založené poľnohospodárske družstvo. 

## Siladická keramika
Siladice sú známe keramikou, ktorej počiatky výroby siahajú do stredoveku a je podobná modranskej a habánskej keramike. Od roku 1962 v obci pôsobila keramická dielňa pod vedením modranských majstrov Františka Polakoviča a Jána Sklenára, o rok neskôr sa k nim pridali mladí učni Stanislav Polakovič a Jozef Dudáš. Charakteristickou sa stala siladická ruža a v súčasnosti tradíciu výroby keramiky udržujú Alexander Sklenár a Roman Polakovič, potomkovia pôvodných majstrov. 

## Pamiatky
V obci je rímskokatolícky kostol Všetkých Svätých z roku 1749.

## Osobnosti
* Ján Šimonovič - spisovateľ
* Imrich Polakovič - maliar 
* Šimon Klčovanský - futbalista FK AŠK SLAVIA TRNAVA

## Referencie

## Iné projekty

## Externé odkazy
* 

## Zdroj
* Oficiálne stránky obce


Kategória:Obce okresu Hlohovec
Koplotovce

**Koplotovce** sú obec na Slovensku v okrese Hlohovec.

V obci je rímskokatolícky kostol Návštevy Panny Márie z roku 1743.

## Názov
Názov je motivovaný zátarasmi v podobe okrúhlych silnejších plotov pri vchode cesty do vážskeho brodu.

## Referencie

## Pozri aj
* Zoznam kultúrnych pamiatok v obci Koplotovce

## Iné projekty

## Externé odkazy
* 


Kategória:Obce okresu Hlohovec
Bojničky

**Bojničky** sú vinohradnícka obec na Slovensku v okrese Hlohovec.  Prvá písomná zmienka o obci je z roku 1113, keď sa obec spomínala v tzv. zoborskej listine. Od roku 1828 majú Bojničky klasicistický rímskokatolícky kostol sv. Alžbety. Objekt bol dvakrát renovovaný v prvej polovici 20. storočia. Prvýkrát v roku 1906 a druhýkrát v rokoch 1932 a 1933, kedy bol kostol aj rozšírený. Zachoval sa v ňom pôvodný organ a hlavný oltár. V obci je tiež moderný kláštor sv. Cyrila a Metoda (kláštor Milosrdných sestier svätého Vincenta), vybudovaný v roku 2000. Nachádza sa tu tiež kaplnka sv. Rócha s plastikou rovnakého svätca, zhotovená v prvej polovici 19. storočia. V súčasnosti má obec približne 1365 obyvateľov. Každoročne sa tu koná Jarný beh obce Bojničky a Beh vinicami Bojničiek a Hlohovca.

## Referencie

## Iné projekty

## Externé odkazy
* 


Kategória:Obce okresu Hlohovec
Žlkovce

**Žlkovce** sú obec na Slovensku v okrese Hlohovec.

## Významní rodáci
*Bernardín Šipkovský (* 1923 - † 2011) - salezián, kňaz.

## Referencie

## Iné projekty

## Externé odkazy
* 


Kategória:Obce okresu Hlohovec
Merašice

**Merašice** je obec na Slovensku v okrese Hlohovec.

Prvá písomná zmienka o obci pochádza z roku 1390.

V obci je rímskokatolícky kostol sv. Martina z roku 1396. Pod farnosť Merašice patria obce Kapince a Biskupová.

V obci sa narodil akademický maliar Ľudovít Varga.

## Referencie

## Iné projekty

## Externé odkazy
* 


Kategória:Obce okresu Hlohovec
Horné Zelenice

**Horné Zelenice** je obec na Slovensku v okrese Hlohovec. Obec bola v minulosti poľnohospodárska usadlosť známa aj pestovaním vínnej révy.

## Názov
V minulosti sa obec nazývala Zela (1244), Zeuldwar (1332), Zela Pentechfala (1440), neskôr iba *Zelenice*.

## História
V obci je rímskokatolícky, pôvodne románsky kostol sv. Martina z druhej štvrtiny 13. storočia (zachovala sa len veža) a evanjelický, neskorobarokový kostol postavený v roku 1792, ktorý bol prestavaný v 19. storočí. Interiér neskorobarokového kostola pozostáva z klasicistického oltára z roku 1797 s ústredným obrazom Anjela vyslobodzujúceho apoštola Petra z väzenia, drevenných chórov z troch strán a klasicistického organu z roku 1797. Jeho veža je z roku 1803.

V roku 1928, na desiate výročie založenia prvej republiky, vysadili na mieste malého močiara pred evanjelickým kostolom stromy slobody. V tomto roku aj po celom Slovensku pribúdali stovky stromov slobody, vyrastali aj jubilejné háje na oslavu vzniku Československa. Na tomto mieste v obci postavili  Pamätník česko-slovenskej vzájomnosti, ktorý v rokoch druhej svetovej vojny miestni ľudáci zbúrali. V období socializmu na jeho ruinách „svietila“ červená plechová hviezda. Pozostatky z neho dodnes ležia v parku pred evanjelickým kostolom a v priľahlej priekope pri cintoríne.

## Významné osobnosti
Hornozelenický ev. v. farár Karol Adamiš pochoval v neďalekom Šulekove dvoch hurbanovských dobrovoľníkov väznených v Hlohovci – Viliama Šuleka popraveného 20. októbra 1848 a Karola Holubyho popraveného 26. oktôbra 1848.

V Horných Zeleniciach sa narodil v roku 1804 spisovateľ, prekladateľ a zberateľ Imrich Lauček (✝ 1881, Tisovci). 2. októbra 1923 sa tu narodila Anna Bartková, rodená Jurčová, ktorá publikovala básne pod pseudonymom Anna (Hana) Zelenická. Neskôr žila v Bratislave, kde v roku 2007 zomrela a je pochovaná v sektore XIII na cintoríne v Slávičom údolí.

## Referencie

## Iné projekty

## Externé odkazy
* 
* www.apsida.sk - Profil románskeho kostola


Kategória:Obce okresu Hlohovec
Jalšové

**Jalšové** je obec na Slovensku v okrese Hlohovec.

## Poloha
Obec leží na Dolnom Považí, na výbežku Podunajskej nížiny. Nachádza sa na ľavom brehu Váhu a západnom okraji Krahulčích vrchov, podcelku Považského Inovca. Cez Jalšové prechádza cesta II/507, spájajúca Piešťany a Hlohovec.

## Pamiatky
Najvýznamnejšou pamiatkou je pôvodne románska rotunda postavená niekedy v 12. alebo 13. storočí v areáli stredovekého hradiska. Začiatkom 19. storočia bola k rotunde pristavaná z východnej strany nová loď a presbytérium. 

## Referencie

## Iné projekty

## Externé odkazy
* 
* Jalšové v obrazoch 
* www.apsida.sk - profil románskej rotundy


Kategória:Obce okresu Hlohovec
Sasinkovo

**Sasinkovo** (do roku 1948 *Šág*, v 19. stor. aj *Šahy*) je obec na Slovensku v okrese Hlohovec.

## Osobnosti

* Dávidovci
* Jozef Kršek (* 1939† 2021), poľnohospodárzootechnik, manažér, podnikateľ a minister poľnohospodárstva a výživy Slovenska

## Referencie

## Pozri aj
* Zoznam kultúrnych pamiatok v obci Sasinkovo

## Iné projekty

## Externé odkazy
* 


Kategória:Obce okresu Hlohovec
Pastuchov

**Pastuchov** je obec na Slovensku v okrese Hlohovec.

Obec Pastuchov leží približne 10 km od mesta Hlohovec, v juhozápadnej časti Nitrianskej sprašovej pahorkatiny v nadmorskej výške asi 200 m. Pozdĺžnu os jej katastrálneho územia tvorí dolina potoku Blatina, tečúceho juhovýchodným smerom, na severe zasahuje aj do doliny potoku Trhovišťského. V okrajových častiach chotára najmä severozápadnej a severovýchodnej časti sa nachádzajú dubovo-hrabové lesy.

V obci sa nachádza rímskokatolícky kostol Všetkých svätých z roku 1846 a evanjelický kostol, ktorý bol po zničení nanovo postavený a v roku 1959 vysvätený.

## Školstvo
V obci sa nachádza základná škola spojená s materskou školou. ZŠ navštevuje 111 žiakov (stav zo školského roku 2009/2010) v ôsmich triedach (dva ročníky na prvom stupni sú spojené), MŠ 23 žiakov (stav zo školského roku 2009/2010) v jednej spoločnej triede. Súčasná budova bola postavená v roku 1959.

## Referencie

## Iné projekty

## Externé odkazy
* 


Kategória:Obce okresu Hlohovec
Červeník

**Červeník** je obec na Slovensku v okrese Hlohovec. Jej pôvodný názov bol Bin alebo Ben (1113 Bin, 1208&nbsp;–&nbsp;9 Ben) a odvodzuje sa z domáckej podoby mena Benedikt (Beno). Na pôvodný názov obce upozorňuje aj názov lokality Binovské v smere na Veľké Kostoľany. V stredovekom Červeníku mal postavený hrádok uhorský feudál Abrahám Rufus (lat. *rufus*, maď. *vörös* = červenkavý), ten však neskôr vyhorel (1295 Rufum castrum – teda *Rufusov hrad, čomu významovo zodpovedá aj maďarský názov Vörösvár). Pôvodná obec, ktorá sa nachádzala pri cintoríne v Leopoldove, bola zničená pri požiari okolia pevnosti Leopoldov v roku 1683 spolu so starým Beregsegom (Šulekovo). Súčasnú obec a kostol v nej počas Slovenského povstania a bojov o pevnosť Leopoldov (1848 – 49) čiastočne poškodilo bombardovanie. 

V obci je rímskokatolícky Kostol obetovania Panny Márie vystavaný v rokoch 1726 – 87. V roku 1848 bol rozstrieľaný a musel prejsť renováciou. Hlavný oltár pochádza z konca 18. storočia. V objekte je aj bočný klasicistický oltár sv. Ignáca z Loyoly a kazateľnica s reliéfom. V obci sú viaceré kamenné plastiky. Medzi najhodnotnejšie patria kríž s plastikou Sedembolestnej Panny Márie z roku 1760 a Trojičný stĺp z roku 1772.

V chotári obce sa nachádzajú dva chránené areály. Sú to CHA Dedova jama (vzácny výskyt bledule letnej) a CHA Malé Vážky (blatniak tmavý).

## Referencie

## Literatúra
* HLADKÝ, J.: Onomasticko-historické kontexty lokality Stará dedina. In: Slovenská reč, 75, 2010, 4&nbsp;–&nbsp;5, s. 298 – 304

## Pozri aj
* Zoznam kultúrnych pamiatok v obci Červeník

## Iné projekty

## Externé odkazy
* 


Kategória:Obce okresu Hlohovec
Dolné Trhovište

**Dolné Trhovište** je obec na Slovensku v okrese Hlohovec. V obci so 596 obyvateľmi stojí pôvodne románsky kostol sv. Juraja (13. stor.), historické sedliacke domy, športový areál (ihrisko), v časti *Jelenová* neskoroklasicistický kaštieľ (1855). Kaštieľ je sídlom pošty a kultúrneho domu, nachádza sa tu vináreň. K obci patrí aj časť *Podlakša* kde sa nachádza obrovská farma pre nosnice s voľným výbehom. Obec je písomne známa od roku 1156.

## Referencie

## Iné projekty

## Externé odkazy
* 
* www.apsida.sk - profil románskeho kostola


Kategória:Obce okresu Hlohovec
Horné Trhovište

**Horné Trhovište** je obec na Slovensku v Hlohovec.  V obci je rímskokatolícky kostol sv. Bartolomeja z roku 1230 a kaplnka Sedembolestnej Panny Márie z roku 1760.

## Referencie

## Iné projekty

## Externé odkazy
* 
* www.apsida.sk - profil románskeho kostola


Kategória:Obce okresu Hlohovec
Báč

**Báč** (, ) je obec na Slovensku v okrese Dunajská Streda v Trnavskom kraji.  

## Dejiny
V roku 1319 sa obec prvýkrát spomína ako "Bachfalua", v roku 1321 ako "Boch", v roku 1406 ako "Bochfolua". V roku 1725 tu bola postavená kaplnka ako spomienka na vtedy zúriaci mor, neskôr okolo nej vznikol cintorín. V rokoch 1857 a 1866 bola veľká časť Báču zničená požiarom a v roku 1862 ho postihli záplavy. Obec bola pričlenená k Československu po prvej svetovej vojne, medzi rokmi 1938 až 1944 patrila Maďarsku a po druhej svetovej vojne opäť Československu, od roku 1993 potom Slovensku. 

## Obyvateľstvo
### Národnostné zloženie

Podľa sčítania z 1910 tu žilo 321 obyvateľov, prakticky len maďarskej národnosti, v roku 2011 mal Báč 553 obyvateľov, z ktorých 394 sa hlásilo k maďarskej národnosti a 149 k slovenskej.

## Kultúra a zaujímavosti
### Pamiatky
* Rímskokatolícky kostol sv. Antona Padovského s františkánskym kláštorom, jednoloďová baroková stavba s polygonálnym ukončením presbytéria a vežou tvoriacou súčasť jej hmoty, z rokov 1660-1674. Donátorom kostola bol ostrihomský arcibiskup Juraj Lippai. Úpravami prešiel v roku 1712. Interiér kostola je zaklenutý valenou klenbou s lunetami. Nachádza sa tu murovaný chór zaklenutý hrebienkovou klenbou. Hlavný oltár je barokový z roku 1772, donátorom oltára bol gróf Juraj Aponi. Na oltári je obraz Panny Márie z konca 18. storočia a obraz sv. Anton od R. Gaupmanna ml. z roku 1861. Bočný oltár Piety, kazateľnica, krstiteľnica a organ pochádzajú z doby vzniku kostola. Pod kostolom je umiestnená krypta Aponiovcov. Fasády kostola sú členené pilastrami a polkruhovo ukončenými oknami. Veža vyrastá zo štítového priečelia s volútovým štítom vo forme rizalitu. Je členená pilastrami a kordónovými rímsami, ukončená je korunnou rímsou s terčíkom s hodinami a barokovou helmicou s laternou. Kláštor vznikol zároveň s kostolom, ide o barokovú dvojpodlažnú trojkrídlovú stavbu s vnútorným dvorom, ktorý zo severu uzatvára hmota kostola. Priebežná chodba kláštora je zaklenutá hrebienkovou klenbou. Fasády kláštornej budovy sú členené oknami so šambránami. Nad portálom s ušnicouvým ostením je umiestnená kartuša s vročením 1675.

* Krížová cesta, komplex štrnástich zastavení v neoklasicistickom štýle z roku 1867. Úpravami prešla v roku 1938, obnovou v roku 1994. Zastavenia sú tvorené edikulami z režnej tehly, ukončené trojuholníkovým štítom s tympanónom. 
* Kaštieľ s anglickým parkom.

Báč kostol 02.jpg|Kostol sv. Antona Padovského
Bacsfa 06.JPG|Kostol s kláštorom
Bacsfa 13.JPG|Portál kostola
Báč kostol 05.jpg|Interiér kostola
Pútnické miesto Báč 19 Slovakia11.jpg|Chór s barokovým organom


## Občianska vybavenosť
Báč má vlastnú poštu, najbližšou železničnou stanicou je Veľká Paka. V blízkosti obce je vybudovaný profesionálny golfový areál GC Welten s hotelom a reštauráciou v kaštieli Welten.

## Šport
V sezóne 2005 – 2006 hral futbalový klub Báču v druhej najvyššej futbalovej súťaži. 

## Referencie

## Iné projekty

## Externé odkazy
* 


Kategória:Obce okresu Dunajská Streda
Baka

**Baka** (, ) je obec na Slovensku v okrese Dunajská Streda. 

## Polohopis
Dolnožitnoostrovská obec leží na brehu vodného diela Gabčíkovo. 

## Dejiny
Prvá písomná zmienka o Bake pochádza z roku 1264. V dávnej histórii bola osadou kráľovských dvorníkov. Podľa sčítania z roku 2001 je 92,50% obyvateľov maďarskej národnosti. 

## Kultúra a zaujímavosti
### Pamiatky
* Rímskokatolícky kostol Všetkých svätých, jednoloďová baroková stavba s polygonálnym ukončením presbytéria a predstavanou vežou, z roku 1762. Stojí na mieste staršej stavby. V roku 1935 prešiel obnovou. Interiér je zaklenutý pruskou klenbou. Nachádzajú sa tu nástenné maľby z roku 1923, hlavný oltár je neskorobaroková stĺpová architektúra s obrazom Nanebovzatia Panny Márie z konca 18. storočia. Súčasťou interiéru je aj voľný obraz sv. Jána Nepomuckého z druhej polovice 18. storočia. Fasády kostola sú hladké s polkruhovo ukončenými oknami, veža je členená lizénovými rámami a ukončená korunnou rímsou s terčíkom s hodinami a ihlancovou helmicou. 

## Šport
V obci pôsobí futbalový klub FC Baka, hrajúci v I. triede Oblastného futbalového zväzu Dunajská Streda. Založený bol v roku 1931 pod názvom BFC. Pre finančné problémy sa tento v minulosti úspešnejší klub prepadol až do oblastných súťaží. Najväčším úspechom bolo 2. miesto v 4. lige JV ZsFZ v sezóne 2004/05 za ŠK Močenkom.

## Referencie

## Iné projekty

## Externé odkazy
* 


Kategória:Obce okresu Dunajská Streda
Blahová (okres Dunajská Streda)

**Blahová** () je obec na Slovensku v okrese Dunajská Streda. 

## Polohopis
Rozprestiera sa na Žitnom ostrove pri ramene Malého Dunaja. V obci je futbalový klub, v ktorom hrajú aj hráči z vedľajšej obce Bellova Ves.

## Obyvateľstvo
### Národnostné zloženie

Podľa sčítania v roku 2011 žilo v obci 356 obyvateľov. 199 (56%) slovenskej, 112 (31%) maďarskej a 45 (13%) inej a nezistenej národnosti. V obci sa hovorí prevažne slovenským jazykom.

## Kultúra a zaujímavosti
### Pamiatky
* Rímskokatolícky kostol sv. Cyrila a Metoda, jednoduchá jednoloďová stavba s polkruhovým ukončením presbytéria a čiastočne predstavanou vežou, z roku 1935. Stojí na mieste staršieho kostola. Fasády kostola sú členené polkruhovo ukončenými oknami so šambránami, veža je ukončená korunnou rímsou s terčíkom a ihlancovou helmicou. Vstup je riešený ako jednoosový oblúkový portikus s kvádrovaním. 

* Kaplnka Panny Márie Lurdskej z roku 1934.

## Občianska vybavenosť
Obec má vlastnú škôlku, detské ihrisko, obchod, aj futbalové ihrisko. 

## Referencie

## Iné projekty

## Externé odkazy
* 


Kategória:Obce okresu Dunajská Streda
Vieska (okres Dunajská Streda)

**Vieska** () je obec na Slovensku v okrese Dunajská Streda.

## Polohopis
Najbližším mestom je Dunajská Streda vo vzdialenosti 11 km. Nachádza sa v strede Žitného ostrova (medzi Malým Dunajom a Dunajom), na ceste medzi Bratislavou a Komárnom, v strede kruhu zapísaného do trojuholníka Viedeň, Ráb a Bratislava. Susedné dediny sú Orechová Potôň (maď. Dióspatony), Lúč na Ostrove (maď. Lúcs) a Kráľovičove Kračany. 

## Obyvateľstvo
Bývajú tu ľudia slovenskej a maďarskej národnosti. Podľa náboženstva najmä rímski katolíci a reformovaní. Dnes má samostatnú samosprávu, predtým patrila k Orechovej Potôni. V poslednom období počet obyvateľov znova narastá, ale aj tak väčšinu obyvateľov tvoria ľudia medzi 40. a 70. rokmi. V minulosti dedina mala meno *Dunakisfalud*. V 90. rokoch sa obyvatelia obce živili najmä poľnohospodárstvom, dnes už viacerí (najmä mladší) chodia za prácou do hlavného mesta (Bratislava) a aj do zahraničia (Rakúsko, Maďarsko, Česko). 

## Občianska vybavenosť
Neďaleko obecného úradu sa nachádza materská škola a futbalové ihrisko. Kultúrne a slávnostné podujatia sú organizované v kultúrnom dome. 
Obec Vieska má aj dobrovolný hasičský zbor, ktorý sa pravidelne zúčastňuje vo viacerých súťažoch. V roku 2014 získali 2. miesto v západoslovenskej hasičskej lige.

## Šport
Vieska má futbalové mužstvo, ktoré hráva juhozápadnú 5. ligu s mužstvami Veľký Meder a Tešedíkovo od roku 2001. V roku 2006 skončili na druhom mieste 5. ligy a postúpili do 4. ligy. Dedina má aj dorast a mužstvo mladších žiakov.

## Referencie

## Iné projekty

## Externé odkazy
* 


Kategória:Obce okresu Dunajská Streda
Vrakúň

**Vrakúň** () je obec na Slovensku v okrese Dunajská Streda.

## Kultúra a zaujímavosti
### Pamiatky
* Rímskokatolícky kostol sv. Jakuba Staršieho, jednoloďová gotická stavba s polygonálnym ukončením presbytéria a predstavanou vežou, z polovice 14. storočia. Počas stredoveku bol jeho interiér doplnený o nástenné maľby. Úpravami prešiel v renesancii a v baroku v rokoch 1760-1761, v tomto období bola loď zaklenutá pruskou klenbou a interiér bol doplnený o tri barokové oltáre. Obnovou prešiel v roku 1928 a 1971, keď bol nevhodne omietnutý brizolitom. Z pôvodnej stredovekej stavby sa dochovala okrem hrubej stavby krížová rebrová klenba v presbytériu a súbor okien s lomeným oblúkom a mníškou. Nachádza sa tu aj gotické pastofórium z 15. storočia dekorované vimperkom a fiálami. Pod presbytérom je umiestnená krypta. Nástenné maľby sa nachádzaú na severnej stene presbytéria (sv. Mikuláš, sv. Helena, sv. Ladislav a Neveriaci Tomáš) a v lodi kostola (Pieta). Pred kostolom je inštalovaná pôvodná kamenná krstiteľnica s jednoduchým ešte románskym tvaroslovím. Fasády kostola sú v presbytériu členené opornými piliermi a gotickými oknami, v lodi segmentovo ukončenými oknami. Na južnej stene lode je prezentovaný zamurovaný gotický portál. Veža je ukončená nárožnými vežicammi a murovanou ihlancovou helmicou. 

* Kaplnka Najsvätejšej Trojice z 18. storočia. 

* Kaštieľ rodiny Amade, jednopodlažná baroková stavba na pôdoryse obdĺžnika s manzardovou strechou z polovice 18. storočia. Obnovou prešiel v roku 1904. V rokoch 1954-1955 bol adaptovaný na detský domov. Objekt je dnes využívaný ako hotel. V interiéroch sú rovné stropy alebo korýtkové klenby. Fasády kaštieľa sú člené oknami s horným zaoblením a profilovanými šambránami. Zo strany parku má kaštieľ trojosový rizalit s portikom ukončený segmentovýmm štítom. Ku kaštieľu patrí aj krajinársky park, skleník a hospodárske budovy z konca 18. storočia. 

Nyékvárkony templom 2.JPG|Kostol sv. Jakuba Staršieho
Nyékvárkony templom 1.JPG
Nyékvárkony templom 3.JPG|Krypta kostola
Nyékvárkony kastély 1.JPG|Kaštieľ rodiny Amade
Nyékvárkony 1.JPG


### Prírodné zaujímavosti
Národná sústava chránených území a zároveň aj Európska sústava chránených území (Natura 2000):
* Chránený areál Čiližské močiare
* Chránený areál Konopiská

## Partnerské obce
*  Mátraderecske, Maďarsko
*  Mosonszentmiklós, Maďarsko
*  Dolga Vas, Slovinsko

## Referencie

## Iné projekty

## Externé odkazy
* 
* Apsida.sk- profil gotického kostola
* Amade Château- stránka kaštieľa s hotelom


Kategória:Obce okresu Dunajská Streda
Jahodná (okres Dunajská Streda)

**Jahodná** () je obec na Slovensku v okrese Dunajská Streda.

## Polohopis
Preteká cez ňu rieka Malý Dunaj, cez ktorý tu prechádza točený most.

## História
Obec sa prvýkrát spomína v roku 1552. Pri sčítaní ľudu v roku 1553 bolo v obci 5 port vo vlastníctve Ondreja Bátoriho. V listine sa tiež spomína, že v tom čase tu bolo 10 manželských, 6 neobývaných a 3 panské parcely. Začiatkom 17. storočia obec vlastnil Michael Turzo a v roku 1640 ju získali Esterházyovci. Kostol sv. Petra a Pavla dal postaviť v roku 1747 Karol Esterházy, neskorší egerský biskup. V roku 1825 bola otvorená rímskokatolícka ľudová škola. V roku 1877 bol kostol spolu s časťou obce vážne poškodený požiarom a v roku 1882 bol prestavaný. V roku 1896 gróf Michael Esterházy kúpil starú budovu oproti kostolu a založil v nej školu, ktorá fungovala až do roku 1961, keď bola postavená nová škola. V obci hospodárili viaceré šľachtické rodiny (napr. Mórocz z Veľkého Blahova, Szüllő, Krascsenics , Csiba z Veľkého Blahova, Egrÿ, Üregÿ, Nagy a iné).

## Časti obce
Patrí do nej rekreačná a chatárska oblasť Majer Biffar, chatárska a rekreačná oblasť Albarégia a malá osada Čótfa.

### Alba Régia
Alba Régia je chatová oblasť obce Jahodná. Je tu postavených asi sto chatiek. Leží pri jednom meandri Malého Dunaja, priamo pri hladine. Táto časť je často (približne tri roky) postihnutá záplavami. Je tu peší most ponad koryto Malého Dunaja. Blízko sú veľké lužné lesy.

## Kultúra a zaujímavosti

### Pamiatky
* Rímskokatolícky kostol sv. Petra a Pavla, jednoloďová pôvodne baroková stavba s polkruhovým ukončením presbytéria a vežou tvoriacou súčasť jej hmoty, z roku 1748-1750. Donátormi kostola boli Esterháziovci. Úpravami prešiel v roku 1882 a po druhej svetovej vojne. Interiér je zaklenutý pruskými klenbami. Nachádza sa tu oltár Piety s kamennou polychrómovanou rustikálnou sochou z druhej polovice 18. storočia, kazateľnica je klasicistická z druhej polovice 18. storočia, krstiteľnica je mramorová so sochou Krst Krista z konca 19. storočia. Fasády kostola sú členené pilastrami s bosovaním a polkruhovo ukončenými oknami s profilovanými šambránami a klenákmi. Priečelie je ukončené vysokou atikou členenou pilastrami so stredným rizalitom ukončeným trojuholníkovým štítom s tympanónom. Veža je členená nárožným bosovaním a ukončená ihlancovou helmicou.

* Vodný mlyn s elektrárňou a pílou, technická pamiatka, súbor jednopodlažných murovaných stavieb z obdobia okolo roku 1920. Obnovou prešiel v roku 1999. 

Súbor:Pozsonyeperjes templom 1f.JPG|Kostol sv. Petra a Pavla
Súbor:Pozsonyeperjes templom 1c.JPG|Detail portálu
Súbor:Pozsonyeperjes templom 1b.JPG|Niky na priečelí
Súbor:Jahodna vizimalom.jpg|Vodný mlyn


### Zaujímavosti
* Existuje rovnomenné lyžiarske stredisko na východe Slovenska pri Košiciach.

## Občianska vybavenosť
Nachádza sa tu základná škola a kultúrny dom, kde prebiehajú rozličné akcie. Nachádza sa tu aj štrkovisko, kde sa chodia miestni ľudia cez leto osviežiť.

## Referencie

## Iné projekty

## Externé odkazy
* 


Kategória:Obce okresu Dunajská Streda